આમાં ભાષણનો વિષય અગત્યનો છે. વિષયની વાત કરીએ તો વડોદરા યુનિ. માં ભણતો હતો ત્યારે પ્રો.રાનડેના બાયોલોજીના કલાસમાં મને કાયમ ઊંઘ આવતી, જયારે જુઓ ત્યારે તે ‘રાના ટિગ્રીના’ પર બોલતા હોય એથી જ અમે તેમને ‘દેડકા સર’ કહેતા. પ્રો.જી.કે.જી જોષીના ઈંગ્લિશના પિરીયડમાં તો મને સપનાં પણ આવતાં. અમારી ટેક્ષ બુક-વિલિયમ થેકેરની ‘વેનિટી ફેર’ તો સપનામાં જ પતી. સામાન્ય રીતે જોષી સાહેબ મારી આ ટેવ સહન કરી લેતા. ફકત એક વખત કલાસમાંથી કાઢી મૂકયો હતો. અને હું બહાર નીકળતો હતો ત્યારે તે બોલ્યો ‘આઈ ડોન્ટ માઈન્ડ યુ સ્લીપીંગ, બટ આઈ હેઈટ સ્નોરિંગ’ પાછળથી મારા મિત્રે જણાવ્યું હતું કે મારા નસ્કોરાં બોલતાં હતા.